เงินบาทเปิด 31.64/66บาท
ซีไอเอ็มบีไทย รายงาน เงินบาทเปิด 31.64/66 คาดวันนี้แกว่งในกรอบ 31.60-31.80
19 ก.ค. 2555

ซีไอเอ็มบีไทย รายงาน เงินบาทเปิด 31.64/66 คาดวันนี้แกว่งในกรอบ 31.60-31.80
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 31.64/66 บาท/ดอลลาร์ แข็งค่าขึ้นจากช่วงเย็นวานนี้ที่ปิดตลาดที่ระดับ 31.71/73 บาท/ดอลลาร์      
เช้านี้เงินบาทแข็งค่าขึ้นเล็กน้อยจากเมื่อเย็นวานนี้ แม้ว่าสกุลเงินยูโรจะอ่อนค่าลงมาเมื่อเทียบกับดอลลาร์ โดยล่าสุดเงินบาทอยู่ที่ระดับ 31.62/64 บาท/ดอลลาร์ ช่วงนี้ปัจจัยที่มีผลต่อการเคลื่อนไหวของเงินบาทน่าจะมาจากเงินทุนไหลเข้า-ออก เพราะปัจจัยต่างประเทศในช่วงนี้ยังดูสวนทางกัน
"มี wording จากทางยูโรเมื่อคืนนี้ทำให้ตลาดแกว่งๆ ว่ายุโรปจะยังไม่โอเคมากนักกับแผนที่จะเข้ามาช่วยเศรษฐกิจ...ตอนนี้ข่าวยุโรปก็ยังไม่ค่อยดี ฝั่งอเมริกาก็ยังมีทิศทางเชิงลบต่อเศรษฐกิจของตัวเอง ดังนั้นช่วงนี้บาทคงเคลื่อนตัวตาม capital inflow-outflow เพราะปัจจัยต่างประเทศไม่ support ซึ่งกันและกัน " นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศ ช่วงเปิดตลาดเช้านี้ เงินเยนอยู่ที่ระดับ 78.68/70 เยน/ดอลลาร์ ส่วนเงินยูโรอยู่ที่ระดับ 1.2282/2286 ดอลลาร์/ยูโร
นักบริหารเงิน คาดว่าวันนี้เงินบาทจะแกว่งอยู่ในกรอบ 31.60-31.80 บาท/ดอลลาร์